Maca tilin n waṭas n tutlayin deg yiwet n tmurt igellu-d s umennuɣ amutlay, yal agraw amutlay yekkat amek ara taɣ tutlayt-is adeg yelhan di tmurt. D acu kan aya yettuɣal ɣer tsertit tamutlayt i yessedday udabu n tmurt-nni. D tasertit-agi i yettaxtirin anta tutlayt ara yidiren, anita ara inegren neɣ ara yettwaḍarfen. Dacu kan akken yebɣu udabu yessuli neɣ yessader kra n tutlayt, azal ameqqran ad yeqqim i tutlayt tayemmat, imi d nettat i d tutlayt tagejdant. Maca ugur yettili-d mi ara tili tutlayt-agi tayemmat tettwaḍref.